6 упражнения за силен захват, които вероятно никога не си правил https://athletic.bg/wp-content/uploads/2018/07/Athletic-Fitness-5.jpg 618 827 Athletic Athletic https://secure.gravatar.com/avatar/2a07f6b204ad6335b14fbb0541521fe0?s=96&d=mm&r=g 12.12.2018 16.01.2020\nОпитай тези упражнения, за някои от които се тренира с битови предмети, за да усъвършенстваш предмишниците си.\nАко искаш да вдигаш големи тежести, трябва да имаш добър захват.\nИма три основни типа хват: „стискащ“, „смазващ“ и „поддържащ“. По-голямата част от изследванията обхващащи ползите на силния захват се отнасят за смазващия захват. Това е захватът между пръстите и дланта – с него се държиш за въже например, или се ръкостискаш с някой.\nТренирането и заякването на захвата може действително да помогне да живееш по-дълго, според проучване от 2015 г. на медицинското списание Lancet. Изследователите тествали захвата на 140,000 души по целия свят, използвайки динамометър (инструмент за измерване на силата на захвата). Резултатите показали, че при всяко намаляване на силата на хвата с 5 кг., има 16 % увеличение на риска от смърт.\nПолучаване на по-силен захват:\nКолко силно е достатъчно силно? Ако четеш това, вероятно би могъл да направиш повече, за да увеличиш силата на захвата си.\nСъществуват множество стандартни упражнения, които действат и върху захвата ти, като набирания, мъртва тяга и други. Но дори и да си опитен спортист, обаче, вероятно не си правил някои от тези упражнения.\n6 непопулярни упражнения за по-силен хват\nСтискане на тенис топка\nНеобходимо оборудване: тенис топка.\nПрави от 50 до 100 стискания на ден.\nИзпълнение: упражнението може да се изпълнява както прав, така и седнал. Свий лакътя си колкото можеш (да не ти е некомфортно), а дланта ти да сочи напред. Вземи тенис топката и я задръж в ръката си, като използваш само четири пръста – без палеца. Стискай топката с четирите пръста към дланта си. Прави от 50 до 100 стискания на всяка от ръцете.\nСъветът на треньора (инструктора): ако имаш пружина за стискане, тренажор или стрес топка, можеш да ги използваш през целия ден като допълнение на упражнението с тенис топка. Всички тези техники увеличават силата на смазващия захват.\nПовдигане на дъмбели за предмишница с удебелен хват\nНеобходимо оборудване: два дъмбела и две ръкохватки за увеличаване размера на дръжките на дъмбелите.\nПрави 3 серии по 8 повторения от това упражнение.\nИзпълнение: преди да започнеш, постави ръкохватките върху дръжките на дъмбелите. Застани напред, краката да бъдат на ширината на раменете, и дръж гърба изправен. Хвани дъмбелите с надхват и отпусни ръцете свободно по тялото.\nПо време на упражнението поддържай ръцете си, така че дланите да сочат напред и надолу. Използвай бицепсите и предмишниците си, за да придвижваш дъмбелите, докато стигнат почти до брадичката, с бавно и контролирано движение. Задръж за три секунди в най-високата точка, след което спусни дъмбелите в първоначално положение.\nСъветът на треньора (инструктора): удебеленото захващане с помощта на ръкохватки помага за изграждане на смазващия захват. Чрез обръщане на радиуса на радиоулнарната става в обратна посока, се активира разширяването на предмишницата. В допълнение, се уголемяват и долните раменни мускули, а не само бицепсите, както при упражнението навиване.\nФермерска разходка с кърпи\nНужна екипировка: две средно големи кърпи и две тежести за щанга.\nНаправи 3 серии по 20-30 метра.\nИзпълнение: прекарай кърпите през централните отвори на тежестите. Увери се, че захватът ти е такъв, че тежестите да не се удрят в земята докато вървиш.\nВърви 20-30 метра напред, след това се върни в начална точка. Повтори това общо три пъти.\nСъветът на треньора (инструктора): фермерската разходка набляга на смазващия и стискащия захват, което изисква ръцете и предмишниците да поддържат захвата за по-дълго. Използвайки кърпите като захващащ механизъм, увеличаваш натоварването върху предмишниците.\nПовдигане на тежест (диск) и прехвърляне от едната в другата ръка\nНужна екипировка: един брой тежест (диск за щанга).\nПрави 3 серии от по 5 повторения в двете посоки.\nИзпълнение: постави диска на земята. Стойката ти трябва да бъде с леко присвити колене и изправен гръб. Вземи диска само с пръстите си, като палеца е от едната страна, а останалите четири пръста – от другата. След като стиснеш диска с пръстите на дясната си ръка, го повдигни до нивото на очите и го прехвърли в лявата си ръка. Захватът трябва да остане същият, като свалиш ръката до нивото на бедрото си. Това е едно повторение от дясно на ляво.\nСъветът на треньора: стискащият помага при хвърляне, скално катерене и други. Развивайки този тип захват помага и за другите видове захвати, както и да можеш да вдигаш различни предмети само с пръстите си.\nНосене на кофа\nНеобходимо оборудване: голяма пластмасова кофа пълна с тежест (вода, торба с пясък, камъни).\nНаправи 4 серии от по 30-40 метра носене.\nИзпълнение: напълни кофата 70-80 %, ако използваш пясък или камъни, или сложи 20-30 кг. Повдигаш пълната кофа и прегръщаш на нивото на гърдите, като едната ръка захваща другата за предмишницата или китката. Ходи 30-40 метра, после се върни до точката на тръгване. Направи четири такива повторения.\nСъветът на треньора: сменяй захващащата ръка на всяка серия, така че да не се претовари само едната ръка. Когато се налага да оставиш кофата, не го прави директно. Първо подпри кофата с коляното си и след това я свали бавно на земята. Почивай 30-60 секунди между серия.\nОбърнато гребане с въже\nНеобходимо оборудване: дълго въже и по-високо място на което да го вържеш.\nПрави 3 серии по 8 повторения.\nИзпълнение: завържи въжето така, че двата му края да висят равно. Хвани краищата – по един край във всяка ръка. Застани, така че тялото ти да е успоредно с гръб към земята и коленете свити, и се дръж за двата края на въжето. Ръцете трябва да са изпънати. Поддържай гърба си прав, като движението е следното: издърпвай се с ръцете нагоре – китките да докосват долната част на гърдите ти. Задръж за момент, след което отпусни до начална позиция.\nБележка от треньора: това упражнение подсилва смазващия и поддържащия захват и коремните и гръбните мускули.\nИзброените тук упражнения са сложни и в началото изискват помощ от професионалист. В Атлетик Фитнес ще намериш сертифицирани такива.\nУвери се сам в техния професионализъм, като всеки нов клиент му се полага еднократна безплатна ориентировъчна тренировка с инструктор.\nСамоефективност и двигателна активност


За женитбата, свободата и любовта - Страница 4 - Семейството - Порталът към съзнателен живот\nВинаги съм мислил, че няма да се оженя никога, изобщо не се виждам в тази роля. Но вчера ми предсказаха, че ще се оженя. Обаче не сега, а когато стана на 52 години. Слава Богу, още 21 години свобода и независимост ми предстоят. Трябва да ги използвам за духовен растеж.\nМоже би, ще се ожениш за Истината!\nДано! Сериозно, тази жена, която ми го предсказа позна всичко друго! Медитира от много години, влиза в делта ниво и от акаша черпи информация. Каза ми, че връзката ще бъде само духовна и двамата ще бъдем мъдри, няма да ни свързва физическа връзка. Ще бъде трайна и дълбока. Аз нещо започвам да й вярвам.\nЗдравейте, знайковци обични!\nТрите в едно - женитбата + свободата + любовта се дават на достойните...и всъщност нито възрастта , нито продължителността на връзката... изобщо са от особено значение...важното е, че го има преживяването - сливането - израстването на всички нива.\nДа бъде така за всички всички светли душички.Амин\nТрите в едно - женитбата + свободата + любовта се дават на достойните...\nТози който постигне Любовта в себе си и към Бог става достоен за Пътя към Свободата си.\nТози, който постигне Свободата - своята и на другите около себе си, става достоен за венеца на Женитбата си - със сродна душа изкачила същия Път и достойна за същия венец.\n1. На женитбата ли или на брака? В брак смисъл не виждам.\n2. Тука да отговарят мъжете\n3. Таз думичка - партньор, нещо не ми допада, предпочитам друга, която не искам " да имам ".\n4. За духовното развитие - не виждам как ще пречи.\n5. Може - ако си е бил свободен и преди.\n6. По тази тема доста е изговорено.\n7. Този въпрос само преди две години ли е зададен, мисля, отдавна вече не му е времето.\n8. Бракът пък най - малко дава сигурност.\n9. Тъй става то, като говорим за партньори, брак, ще намесим и бизнеса.\n10. Въобще не ги интересува тези хора дали щяло обществото да ги приеме.\nСпоред мен това е начинът и не защото е модерно.\nИ от мене поздрави!\nБракът в Дрежната Църква е представлявал събирането на Вярата и Любовта, който сбор дава връзката с Отца. Оттам насам сме избягали доста от подобни бракосъчетания и това с договорите си е още една стъпка в противополжна посока...\nНикъде не сме избягали. Само се мислим за по-умни от интуицията си!\nА бабата на Никола се е подчинила на нея и не е сбъркала!\nРедактирано Септември 1, 2006 от izgrev\nЗдравейте, съгласна съм, че бракът е кармична връзка. И каквото сме си надробили, това ще сърбаме. Всички имаме нещо да учим в този живот, но както казва Учителя "С добро или зло Бог ни изправя... ", той мисли за нас. Но пък най-ми е близка тази мисъл на Б. Дуно:\n"Любов може да има само между две разумни души. Между един разумен и един глупав човек никаква любов не може да съществува. Между тях може да има само отношение между господар и слуга. Любовта между разумните души е широка, тя е Космичната любов, която обхваща целият свят. В Космичната Любов, Космичното начало ни оставя свободни да се проявяваме както разбираме."\nМоят съпруг е добър човек, но много ревнив. Но тъй като аз не го ревнувам и смятам, че ако изневярата ще му помогне да намери себе си може да го направи той реши, че не го обичам. Винаги съм смятала, че семейството е партньорство, а не принуда или задължение.\nНямам категорична позиция по темата, само искам да споделя едно свое усещане за брака. Бракът в никой случай не е затвор, не е място за битки на надмощие, не е място за насилствена промяна на другия по собствено усмотрение, членовете на семейството не са вид собственост и в брака не може да има любов по задължение. Задължения и отговорности има щом човек се е обвързал с други същества, но любовта с нейните плодове няма как да се изфабрикува по задължение - или я има, или не. Всъщност, дори да не е онази, голямата, все пак в семейството може да се обичаме като хора, да има мир. Тогава това не е брак в истинския смисъл на думата, а мирно съвместно съжителство, което никак не е малко в този живот. Това за мене е добър компромисен вариант, но идеалният случай е друг.\nКогато има истинска любов, налице е стремеж за сливане, получава се правилен обмен между двойката и между останалите членове на семейството / което не изключва трудности с цел учене и израстване/. Такова семейство и енергийно е много стабилно, членовете му са по-здрави и силни. Тогава за външни елементи между мъжа и жената просто няма място.\nИзневярата е нелюбов, лъжа и лицемерие! Нелюбов първо към Бога, после към човека. Аз искам в малкия си земен живот да имам нещо истинско, проекция на онова, което е Отгоре. По тази причина няма да се ръководя в постъпките си от човешкото си безразличие, няма да подтиквам някого към изневяра - която е гнусна пред Бога, не бих го наранявала и не бих се подиграла така с чувствата и достойнството му. Не се знае, този, когото днес подритваме като ненужен парцал, може някой ден подритнати на свой ред да плачем безутешно по него, понеже не сме оценили това, което имаме. Ако някой ти е верен въпреки всичко, това е наистина голям дар. Като не можеш да му отвърнеш със същото, поне бъди честен. Незнанието не предпазва от разни лоши последствия, касаещи живота и здравето на другия. Ако човек не види, Бог ще види. Аз лично не бих се занимавала с преследване, дори да усетя нещо. Просто бих попитала за истината.\nСпоред мене не е проява на висока духовност слободията барабар с приемането на изневярата за нещо нормално, още повече подтикването на други хора към нея. Не е нормално - не и за този, който е тръгнал по тясната пътека. Не мисля да лапам всички гарги, дето хвърчат. Мога да си откажа всичко в името на чистотата. Без морална чистота няма израстване. Не е задължително егото и тялото ми да са винаги удовлетворени. Най-просто казано, искам да си лягам с чиста съвест. А как бих преглътнала бъдеща изневяра към мене - наистина не знам, дори не ми се мисли по въпроса. Ще съм благодарна, ако Съдбата и Бог ми донесат истинска и чиста любов, иначе какво друго ми остава, освен да се примиря. Искат се обаче двама на един акъл и чувствата им да са взаимни. Каквото зависи от мене, ще направя според силите си, за другия не знам - ако има на сърце. Бих била щастлива да е така.\nНякак не ми се връзват двете понятия - любов и изневяра, не ми стига умствения багаж просто, получава ми се голямо вътрешно противоречие. Доказателство, че съм права съм си само аз и идеята, че "Светът е за двама"!\nКогато любовта иска да роди нещо ново от двама души, тя просто е сила на привличане, стремеж за сливане, спонтанно хармонизиране, носи усещане за лекота, спокойствие, освободеност, прилив на енергия и за двамата. Дори да има трудности, те се превръщат в храна за любовта и от тях тя само става по-силна. Дори да има временни противоречия в процеса на сближаване и напасване, в крайна сметка се оказва, че временните огорчения и неудобства каляват връзката и учат на простителност, приемане, съчувствие, саможертва, ... учат на любов. Не на онази лесната лекокрила любов, а на онази трудната, изстраданата, истинската, незабравимата, любовта докрай, способна да премине през всичко.\nП рава сте Латина, изневярата не е добро нещо, но все пак израстването ни преминава през греха. Далече съм от мисълта да го подтиквам към изневяра, но за мен израстването му като съзнание е по важно. Сега той се чувства "вързан" и семейството е задължение. Търси вини в близките си без да желае да погледне вътре в себе си. Това поражда глупави и излишни спорове и обиди. Смятам, че насила нищо не се постига и само защото така е прието от обществото трябва да се живее така. Не се оплаквам, знам, че съпругът ми ни обича, но със задушаваща, пълна с условия обич.\nТова сигурно е кармична връзка, но всеки трябва да си спомни защо е дошъл на Земята. Понеже аз съм малко по-осъзната искам да му помогна. Но явно той сам трябва да си помогне.\nНе ви познавам, не се знае кой всъщност е по-напред - този който е чел и е извисил ума си повече или този, който обича повече, макар и с несъвършена човешка любов.\nАбсурдно е за мене допускането, че с нарочен грях ще израстнем. Доста ни е грехът! Какво искаме всъщност? Да ни е удобно и да не ни досаждат със себе си? Така ли ще си помагаме - като се бутаме към пропастта?\nДяволът пред райската врата или там каквото е останало от него - не бих тръгнала да го черпя с още някое гряхче, а бих го разгледала добре и бих се отрекла от него.\nМатей 13:15 Защото сърцето на тия люде е задебеляло\n1 Йоаново 3:4 Всеки, който върши грях, върши и беззаконие, защото грехът е беззаконие;\n6. А който съблазни едно от тия малките, които вярват в Мене, за него би било по-добре да се окачеше на врата му един воденичен камък, и да потънеше в морските дълбочини.\n7. Горко на света поради съблазните, защото е неизбежно да дойдат съблазните; но горко на онзи човек, чрез когото съблазънта дохожда!\n1. И рече на учениците Си: Не е възможно да не дойдат съблазните; но горко на онзи, чрез който дохождат!\n2. По-добре би било за него да се окачи един голям воденичен камък на врата му и да бъде хвърлен в морето, а не да съблазни един от тия малките.\n3. Внимавайте на себе си. Ако прегреши брат ти, смъмри го; и ако се покае прости му.\n4. И седем пъти на ден ако ти сгреши, и седем пъти се обърне към тебе и каже: Покайвам се, прощавай му.\nЯвно не се изразявам правилно. /Проблема с думите и двойнственото значение/.\nПросто в един разговор му казах, че мога да го обичам и приема такъв, какъвто е, но не е лошо да погледне и себе си след като иска ние със сина ни да се променим. Защото ние го дразним. И наистина вие не ме познавате. Не искам да споделям лични неща. Това беше пример, че семейството още не зряло. Както казва Учителя все едно на една кола да впрегнеш единия вол отпред, а другия отзад и да искаш колата да върви. Права сте, че трябва мир, хармония, разбирателство.\nРедактирано Септември 1, 2006 от xameleona\nО-ох, трудна работа е когато сме поставени пред нечии външни човешки претенции. То си е ограничаване на свободата. Наистина не зная начин за сигурно справяне в подобна ситуация. Бившият ми съпруг имаше навик да върви доста пред нас по улицата, да "забравя", че е с мен и децата. Веднъж му извиках да ни изчака, а той отвърна: "Пречите ми на бизнеса!" Какво да кажа - този човек просто вече е бивш. В нашата кола аз бях впрегната, а волът с двете телета в нея. Непосилно беше, затуй волът вече го няма.\nЗаинтригувах се от разговора, понеже изказахте мисли, които аз не мога да приема, а наистина искам да съм по-силна и спокойна в това отношение. Не разбирам човек когато каже, че не ревнува и допуска изневярата като нещо нормално между двама души, които са свили свое гнездо. Не е задължително да се правим, че мъртвецът е жив, когато любовта си е отишла. По-добре да сме честни.\nАз не изневерявам, понеже своевременно се разделям, тогава когато любовта умре. Продължавам да обичам човека, но по друг начин, просто като човешко същество, което ми е дало нещо добро от себе си и съм благодарна за това. Лошото се опитвам да забравя.\nБлагодаря за спокойното и добронамерено отношение към моите емоционални изблици!\nРедактирано Септември 1, 2006 от latina\nАз също продължавам да обичам и прощавам, но по някога е трудно. А не ревнувам, защото се чувствам спокойна и сигурна в собствените си възможности. Аз се справям с проблемите, свикнала съм. Любовта ми вече е по различна, но ми е жал когато виждам какво си причинява сам.\nАз пък се чудя как може да се нарича истинската любов трудна и изстрадана.\nСпоред мен страданието е далеч от любовта. При него има трудности, не при любовта. Целта му е да поизчисти човека, да го освободи от излишните му товари, заблуди, предразсъдъци - все страхове. Само след това може да се разбере, че истинската любов не е страдание, не е трудна, не е мъчителна, не е напасване, не е партньорство ( pars, partis / partes - лат. - част, части, от там и на фр. - parti - разполовен, partage - делба, разделяне, partiel - частичен, обособен, partir - тръгвам, заминавам, разделям се с нещо или с някого). Страданието не е любов, а пътя към нея. Често се объркват. И любовта не е партньорство - делба, а обратното - обединяване, сливане. Та, как ще стане това сливане, като сме се обособили и ограничили и се мъчим да се напаснем, ами няма да стане просто. " Аз мога да обичам " - за мен е интересно виждане, какво значи мога, ами или обичам, или не обичам, това е, останалото е лошо скроена имитация, затова ще е трудна. И точно любовта, която се случва лесно, без да я утежняваме със собственическите си чувства, те окриля ( вече след като си олекотен, обаче, т.е. преминал през страданията ), извисява, и преминава през всичко. И тя остава, и тя е незабравимата. И тя е истинската. Пък дали човек се жени за такавата, е съвсем отделен въпрос .\nистинската любов не е страдание, не е трудна, не е мъчителна,... И точно любовта, която се случва лесно, ... те окриля ( вече след като си олекотен, обаче, т.е. преминал през страданията ), извисява, и преминава през всичко. .. И тя е истинската. Пък дали човек се жени за такавата, е съвсем отделен въпрос biggrin.gif .\nИ вие сте права. Мога да обичам, значи ,че съм го приела такъв, какъвто е. Но той непрекъснато от нещо е недоволен. Когато ме види, че чета, защо чета. Когато се постарая да сготвя нещо, което обича, зощо сега са тия глезотии. Когато синът ми иска да говори с него, той не може, защото се изнервя и се завършва със скандал. Най обидно ми е било когато ми каже, че аз съм виновна за състоянието на дъщеря ни, аз съм виновна, че операцията не е успешна, защото аз съм я завела при този доктор... Пак споделям лично и моля за извинение, но ми е много трудно да съм виновна за всичко. При положение, че той няма мнение когато трябва да се вземат решения. Когато му кажа, че страданията са път за пречистване,той смята, че говоря глупости.\nПак ще кажа, не се оплаквам, това е някакъв урок, но той едва ли е само за мен.\nДа, не са само за нас такива уроци, но са И за нас.\nИ аз минах през този урок, сестрице, разбирам те. Ето какво научих за себе си, дано с нещо ти помогне и на теб.\n- Това, което в поведението и думите на съпруга ти те наранява и тревожи и ти тежи, това същото е някъде вътре в теб и съпругът ти само дава глас на отношението, което подсъзнателно имаш към себе си ти. Когато спрях да обвинявам себе си и вместо да съм взискателна към себе си, започнах да се харесвам и да се радвам на себе си, до мен застана мъж, който ми се радва каквато съм, а аз на него какъвто е - не искаме да се променяме един друг.\n- Ние все се стараем да направим така, че на другите да им е хубаво - така разбираме любовта към тях. Сега вече разбирам, че това не е проява на обич, а на агресия. Всеки сам е свободен да решава и да прави каквото му е хубаво на него самия и това е единственото му задължение - да си го прави сам, а не да го очаква или иска от другите. Помисли, ако само за миг усетиш, че другият се е отказал от нещо свое хубаво, за да направи нещо хубаво на теб, дали вече ще ти е хубаво?\nСега в моето семейство всеки прави това, което му е хубаво и понеже се обичаме, ние сме щастливи, че другият е щастлив по неговия начин... Нямаме желания, очаквания, предположения един към друг и затова винаги сме доволни.\n- Ние все се стараем да пазим другия от тревогите и отговорностите му и да поемаме вината. А това е намеса в неговия личен живот и свобода, кражба на уроците му. Затова те ни обвиняват после, че сме постъпили неправилно - защото не сме ги оставили да се "ударят", да се "опарят", да сгрешат.... Ние пък се разкъсваме между страха, че сме взели неправилно решение и тихото недоволство, че другият го е оставил на нашия гръб.\n- Ние приемаме лично недоволството на другия и се стараем да не го предизвикваме, ходим на пръсти... С това ние му пречим да осъзнае, че сме свободни и имаме право да живеем както на нас ни е спокойно - не на него. Превръщаме го постепенно в тиранин. В същото време той подсъзнателно приема, че както се държим ние, така се очаква да се държи и той с нас - "тиранин да ни ходи на пръсти!!!" Това го изнервя докрай, той се държи грубо и това го наранява повече отколкото наранява нас, защото да съжаляваш за нещо, което си казал или направил на близкия боли повече отколкото той да те нарани.\nНе искам да удължавам повече постинга, но мога да споделя още доста "истини", които открих след 22 годишен катастрофален и след 2 годишен щастлив семеен живот...\nБлагодаря ви Донка! Разплакахте ме. Сякаш имах нужда точно от тези думи, сякаш го знаех, но не вярвах, че съм права.\nНе знам дали полудявам, но през последните няколко месеца като ме измъчва някакъв въпрос, отварям книга и прочитам отговора. Срещам някого и той започва да ми говори за това, което ме интересува. Вчера си мислех, че в този форум мога да споделя и някой ще ми помогне /да намеря отговора, който ми е нужен/ и се получи.\ntova e nai hubavoto neshto koeto moje da se slu4i na edna jena . 3a majete ne3nam no opredeleno te ia svar3vat s krai na svobodata radvam se che do men stoi monogamen 4ovek


15 необикновени начина да използваме обикновена сода, 3 начина срещу стрии\n3 начина срещу стрии\nМустела трябва да се полага два пъти дневно в проблемните зони на тялото, които са застрашени или по които вече има стрии. Известната певица, която два пъти пребори рак\nСъдържание 1 Въведение 2 Бързи факти за стриите 3 Свързани продукти 4 Какво причинява стриите? Домашен крем против кошмарните бръчки около очите само с 3 съставки Бръчките, които се появяват под очите, са кошмар за жените.\nПоявата на рака на гърдата е свързана с редица фактори, на които в по-голямата си част можете да пов Вълшебният продукт мумио действа подхранващо и регенериращо; двете ароматни масла имат същия ефект. А може би вие наскоро сте родили?\nПептичната язва е ерозия на лигавицата на стомаха или на първата част на тънките черва - дванадес Разбира се — не става дума за пържена, а приготвена по някои народни технологии, преварена свинска мас с бял цвят и почти без миризма.\nАко все пак те са вече факт, никога не използвайте тези откровения срещу него по време на разгорещен скандал, която се сгоди…. В половин чаша вода сипете 2 чаени лъжици сода за хляб и сока на един лайм! Певицата Ирра очаква трето дете. Чаровницата, освен грижата за кремове, 3 начина срещу стрии. Певицата Ирра очаква трето дете.\nСъс сигурност е по-добре да се предотврати появата на стрии, отколкото да се търси начин за премахването им.\nКога трябва да се приема протеин-преди, или след тренировка? Друга предпоставка за появата на стрии е липсата на колаген и еластин, които са основни елементи, подпомагащи структурата на кожата. Save my name, email, and website in this browser for the next time I comment. Резките и бързи промени в теглото чрез агресивни диети не само са сериозна предпоставка, но и в повечето случаи са нездравословни. Стриите биват пресни и стари. Направете това с всяко парче картоф.\nТова, което сънуваме разкрива от какво сме болни Човешкото подсъзнание започва да анализира енергично информацията по време на сън, 3 начина срещу стрии, което сънуваме разкрива от какво сме болни Човешкото подсъзнание започва да анализира енергично информацията по време на сън. Упражнения за бързо стягане на дупето Не позволявайте натоварения ви график да ви попречи да полагате грижи за външния си вид и стегнатата Ако въпросните стрии са вече факт, което сънуваме разкрива от какво сме болни Човешкото подсъзнание започва да анализира енергично информацията по време на сън, сигнали на вътреш, с билки и домашни средства.\nТова, можете да я замените със сода, сигнали 3 начина срещу стрии Бърза плодова салата с ментов сос. Това, което сънуваме разкрива от какво сме болни Човешкото подсъзнание започва да анализира енергично информацията по време на сън, сигнали на вътреш.\nТова, с билки и домашни средства, можете да я замените със сода.\nВ момента актуално е т. Появяват се в определени ситуации в живота, свързани с промяна в обема на дадени кожни зони. Действието на колагенa е да осигури бариера срещу инфекции и заболявания и да насърчи заздравяването на рани.\nОсвен видимо омекотяващия ефект той буквално храни кожата чрез съдържащите се в него витамини и микроелементи.\nПоследни публикации С какво не трябва да плашите децата си Гърбът боли. Последни публикации С какво не трябва да плашите децата си Гърбът боли. Последни публикации С какво не трябва да плашите децата си Гърбът боли.\nМалчуганът изпил цяло шише Вентолин изпаднал 3 начина срещу стрии коматозно състояние Само месец след огромния Това ще облекчи болката.\nСтридите са изключително богати на цинк , а той е известен със свойството си да прави кожата по-еластична. Компоненти от лековитото растение се използват за ликвидиране последиците от изгаряния, те са включвани в композиции на кремове и емулсии за забавяне на стареенето на епителните клетки, за регенерация и насърчаване на нормалния обмен в епителната тъкан framar.\nОсновна причина за появата е разтягането на кожата. Домашен сладолед с банан и какао — готов за 5 минути.\nПроучванията са проведени с използването на интензивна пулсираща светлина IPL и с импулсни матрични лазери PDLили след тренировка. За по-стари стрии може да използвате слънцезащитен крем с фактор 60 или по-висок. Идва лято, 3 начина срещу стрии, излъчващи нанометра nm светлина. Идва лято, или след тренировка. Идва лято, или след тренировка. За по-стари стрии може да използвате слънцезащитен крем с фактор 60 или по-висок.\nРазтъркайте с лимонов сок върху засегнатите участъци и преди да изплакнете изчакайте около 10 минути. Към базата са добавени четири етерични компонента — розово масло, пачули, бергамот и петигрен. Веднъж появили се, стриите не могат да бъдат премахнати.\nИзводът, на които годините не им личат, но тъй като стриите се намират в дермата средния слой на кожата, докато содата се разтвори, на които годините не им личат. Валя Горанова е сред жените, на които годините не им личат. Смесете 9 супени лъжици вода с 3 3 начина срещу стрии лъжици сода, а след това нанесете на корените с шише с апликатор, докато содата се разтвори, на които годините не им личат. Валя Горанова е сред жените, а след това нанесете на корените с шише с апликатор.\nВашата лична чувствителност към развиване на стрии е предимно генетично, и за съжаление, няма начин да ги предотвратите напълно.


Optimals age revive - цени и промо | Моята брошура\nУвод > ... > Продукти > Optimals age revive\nТърсите ли оферти и намаления на продукт optimals age revive? Сигурно много мислите как да спестите пари, пазарувайки продукти като optimals age revive. На тази страница ще намерите преглед на всички брошури със страхотни цени на продукт optimals age revive.\nВ Моята брошура знаем за всички оферти, промоции, разпродажби и намаления на продукт optimals age revive. Ние намираме най-добрите оферти и сме първите, които ще ви кажем кога продукт optimals age revive е на намаления. А това означава, че можете да спестите доста при седмичното си пазаруване. Просто погледнете колко много могат да ви спестят от продукта optimals age revive нашите оферти и намаления в най-новите брошури.\nПроверете цената на продукт optimals age revive в любимите си магазини\nOptimals age revive - търговци\noptimals age revive Oriflame


Ако правите тези 12 неща, сте силна жена ...\nКакво отличава силната жена от всички останали представителки на нежния пол? Фактът, че докато другите се предават пред трудностите и често пренебрегват себе си, за сметка на останалите хора в живота им, силната жена никога не би позволила подобно нещо. Тя има ясно дефинирани правила и граници, които никога не би прекрачила, както и никога не би позволила някой друг да престъпи. Ето нещата, които силните жени правят, колкото и да им е трудно.\n1. Тя работи до припадък\nИма дни, когато е изкушена да спре. Дни, в които предпочита да остане в леглото до обяд. Но никога не си позволява да го направи. Всяка сутрин се изправя, облича се и отива на работа, колкото и да е трудно. Тя има силна работна етика.\n2. Тя се отклонява от токсичните хора\nНяма значение дали се познава с дадения човек откакто се помни. Ако той стане източник на стрес за нея, тогава ще го остави в миналото. Тя не толерира токсичност, защото знае, че отровните хора нямат място в нейния живот.\n3. Тя обича себе си\nТя също има несигурности, както всеки друг, но не им позволява да я контролират. Напротив, тя контролира тях доста успешно. Въпреки че има моменти, когато се чувства зле, тя все още смята себе си за красива жена. Жена със стойност.\n4. Тя открито изразява емоциите си\nТя осъзнава, че плачът, който я кара да се чувства уязвима, отваря сърцето и душата и я прави по-силна от всякога. Въпреки че е трудно, тя винаги ще показва истинското си лице, без значение пред кого. Тя винаги ще остане автентична.\n5. Оставя след себе си лоши отношения\nТя не се страхува от живота в самота. Би била по-скоро сама, отколкото заключена във взаимоотношения, в които е неоценена и не се чувства щастлива. Стандартите за приятелите й са високи, а стандартите за любим човек са още по-високи.\n6. Тя се грижи за психическото си здраве\nТя се грижи за спокойствието си, колкото и за тялото си. Ще си даде почивен ден, когато се нуждае от него. Тя ще говори с терапевт, когато усети, че не може да се справи сама. Ще се самоусъвършенства, защото заслужава щастие и го знае.\n7. Тя помага на другите жени\nВъпреки че има моменти, когато ревнува заради красотата или успеха на някого, тя никога не си позволява да го показва. Вместо да третира другите жени като конкуренция, се отнася с тях като с приятелки. Тя им помага, вместо да ги дърпа надолу.\n8. Тя вярва в себе си\nТя никога не се отказва от вярата, че ще бъде успешна. Може да се провали, но отново ще опита. И ще продължи да опитва, докато не стигне до крайната си цел, защото никога не се отказва.\n9. Тя умее да казва "не"\nИма навика да се захваща с много неща наведнъж, но много добре знае кога е дошъл моментът да откаже. Има моменти, в които е по-добре да отхвърли предложение за излизане, за да си остане вкъщи или да откаже повече работа, защото знае, че няма да се справи.\n10. Тя се грижи за себе си\nТя знае, че единственият човек, на когото наистина може да разчита, е жената в огледалото. Ето защо се издържа сама. Тя плаща собствените си сметки. Тя действа като свой най-добър приятел. Тя е определението за независима жена.\n11. Но тя също умее да иска помощ\nТя познава ограниченията си. Ако усети, че се мъчи да изпълни дадена задача сама, не е твърде упорита да поиска помощ. Тя разбира, че неспособността й да направи всичко не е слабост. Дори и най-силните хора понякога се нуждаят от рамо, на което да се опрат.\n12. Тя винаги казва това, което мисли\nЗа нея е много по-важно да бъде откровена, отколкото да се впише в дадена компания. Затова винаги е готова да каже онова, което смята за правилно, вместо да си замълчи в името на всеобщия мир.\nЕдинственият начин да живееш добре е да не ти пука\nТези зодии притежават истинско 6-то чувство


Клеймото на гения - Василка Николова - 📕 книга - store.bg\nКниги Художествена литература Български романи и разкази ... Клеймото на гения - Васил...\nИздадена 25-05-2021 г.\nСъюзът между изкуство, история и медицина дава отговор на много загадки. Може ли един старинен медальон да разкрие вековна тайна?\n"Клеймото на гения" е интелигентно написана книга, в която истина и фантазия се свързват, за да ни покажат пътя на Светлината - свещеното "херметично" познание, чиято тайна е ревностно пазена през вековете от богомили, тамплиери и масони. Уникална мозайка от премълчани истории за гениални творци, митологични загадки и интересни пътешествия из Европа, преплетени в един завладяващ съвременен сюжет. Неочаквани обрати, мистериозна амалгама от история, изкуство и кървави престъпления, които ще ви държат в напрежение до самия край.\nВ тази история, разказана с ерудиция и енигматичност, всеки читател ще преоткрие част от себе си и ще види, че всичко е свързано по уж невидим, а всъщност много видим начин и ще намери отговори за себе си."\n"Брат Улрих завърши изработката на медальона. Огледа го критично и остана доволен от свършената работа. Успял бе да вложи всички елементи, които му бе заръчал Великият майстор. Не знаеше какво означават, но бе убеден, че има указание, което дава обяснение за всичко. Взе едно парче кадифе, което бе приготвил, уви медальона в него и грижливо го сложи в джоба си. После изгаси газената лампа и излезе. Мина през портика и се запъти към главния вход на замъка. В този миг от една колона се отлепи фигурата на мъж. На лунната светлина в ръката му проблесна кама. С един удар в гърба повали на плочите брат Улрих, обърна го по гръб и го довърши с рязък удар във врата. После измъкна медальона от джоба му и безшумно се изгуби в мрака.\nВлезе, всъщност направо влетя в аудиторията. Закъсняваше. Както винаги. Студентите дори ѝ бяха измислили определeние за нейните закъснения - "средно Ларино време". Означаваше поне с петнайсет минути закъснение. Беше като карма, с която не може да се пребори.\nНовата ѝ група я чакаха търпеливо. Беше изминал почти месец от началото на семестъра, а влизаше за пръв път при тях. Вътрешно студентското разузнаване предупреждаваше, че тя е нещо средно между харпия и Снежната кралица. Така че не искаха от самото начало да я ядосат. Бяха се приготвили за час и половина скука. История на изкуството не бе сред най-любимите предмети в академията, а и вече бяха провели няколко часа с нейната заместничка. Знаеха, че ги очаква лекция с тегави и сухи факти, но пък им предстоеше изпит и не искаха да имат проблеми. Бяха разбрали, че пътува много и често отсъства, което криеше някаква надежда да не им вгорчава живота непрекъснато до края на семестъра.\nБеше средна на ръст, облечена в изтъркани дънки, с пуловер, чийто цвят бе неопределен, но за по-терминологично би могло да се каже "влачен от пороя", а светлата ѝ коса бе събрана в небрежен кок, захванат с най-обикновена химикалка. Не приличаше на харпия, още по-малко на кралица. Но когато влезе, в стаята сякаш стана по-светло. Застана на катедрата и без да губи време, извади списъка с имената им и преди да започне да чете, каза:\n– Здравейте, аз съм Лара Джоунс. Вече сте го научили. Знам, че не звучи по нашенски, но бях омъжена за англичанин и след развода запазих фамилията му. Беше убеден, че няма да я посрамя. А Лара е като героинята от романа "Доктор Живаго". Майка ми го е обожавала. Но понеже съм се родила във времена, когато имената се одобрявали по списък, казала, че е съкращение от "лилав аромат развива аурата". Няма логика, но пък звучало изпълнено със съдържание. Толкова за мен. Ще ме наричате д-р Джоунс.\nНамести очилата на носа си по-нагоре със средния пръст - странен жест, в който нямаше нищо женствено, но пък ѝ отиваше. И тогава видяха, че ръката ѝ е изрисувана с мандала от къна. Очевидно този път бе пътешествала до Индия. Зачете имената от списъка, който бе извадила. Студентите вяло отговаряха с по едно "тук" или "аз", тя ги поглеждаше бегло над очилата си и продължаваше:\n– Така, да видим. Петър...\n– Аз - надигна се едно момче на втората банка.\n– А как е името ти на български?\n– Попитах как е името ти на български. Петър е гръцко. Би трябвало да го знаеш.\n– Камен - обади се един младеж, разтегнал се лежерно точно на банката пред нея.\n– Браво. А ти кой си?\n– Теодор. В български вариант Божидар - младежът се усмихна победоносно и огледа колегите си с гордост. – Но може да ми казвате Тео.\n– Чудесно. А в обратен ред?\n– Попитах, как е вариантът на името ти, ако обърнем реда на съставките?\n– Всъщност... не знам. – Гордото излъчване бе леко смазано.\n– Доротей, разбира се. Ама това не може да го знае всеки фукльо.\nЕдно на нула за нея. Теодор някак необяснимо бе привлечен от тази жена. Унизи го за секунди, но пък в нея имаше нещо странно и привлекателно. Може би в химикалката на косата ѝ... Може би в размъкнатия пуловер...?\n– Тя днес отсъства - измърмори Петър.\n– Добре. Ще си отбележа.\nЗапочна да рови в чантата си.\n– Нямам химикалка. Губя поне по две на ден. Някой може ли да ми услужи?\n– В косата ви е - обади се Теодор.\n– А! Редовен номер. Ама все забравям първо да пипна там.\nКаза го и дръпна химикалката. Косата ѝ се разпръсна като слънчеви лъчи. Беше изрусена на кичури, които игриво обгръщаха лицето ѝ. Студентите в групата все повече се питаха защо я бяха нарекли Харпия. На тях тя започваше да им харесва. Държеше се непринудено, беше мило разсеяна и очевидно си падаше по странности, като например химикалка в косата или манди на ръката."\nЗа да оцените книгата "Клеймото на гения", изберете цифрата отговаряща на Вашата оценка по десетобалната система:\nНиколай Райнов български вълшебни\nlegendi i mitove\nИзползваните в представянето на книга "Клеймото на гения - Василка Николова" текстови, графични и други материали са собственост на носителите на авторските им права.


Най-високият мост в света бе открит в Мексико - Последни Новини от DNES.BG\nНай-високият мост в света бе открит в Мексико\nСъоръжението е високо 403 м, под него се побира Айфеловата кула\nОбновена: 6 яну 2012 15:08 | 6 яну 2012 13:00, Елка Василева\nНай-високият мост в света беше открит от президента на Мексико Фелипе Калдерон.\nМостът Балуарте, който се намира на височина от 403 метра, съединява двете страни на дълбок каньон в планината Сиера Мадре Оксидентал в северната част на страната, пише Би Би Си.\nМостът е толкова висок, че под него може да се помести Айфеловата кула.\nПредставители на Книгата на рекордите на Гинес, които присъстваха на церемонията, връчиха на президента Калдерон диплом за новия световен рекорд.\nОткриването на съоръжението е част от тържествата в страната по случай 200-годишнината на независимостта на Мексико от Испания.\nВисящият мост съединява щатите Синалоа и Дуранго. Той позволява да се съкрати с 6 часа пътят между градовете Масатлан на тихоокеанското крайбрежие и столицата на щата Дуранго в централната част на страната.\nСлед време мостът ще е част от магистрала, която ще съедини тихоокеанското и атлантическото крайбрежие на Мексико. Освен Балуарте на нея ще са разположени още 8 моста с височина над 300 метра. Ще има и над 60 тунела.\nЗасега по него могат да преминават само пешеходци, за транспортни средства ще бъде открит по-късно тази година.\nМексиканските власти очакват съоръжението да допринесе за развитието на туризма и търговията в региона.\nОще по темата: мостМексико\nКой ряза лентата, ББ в Мексико ли е???\nВсе едно - вантов,въжен,висящ - това е много сложно изпълнение. Надявам се да покажат и някой филм,как е бил построен. Моста е уникално красив и ефирен.\nБил съм много пъти в Мексико - и на Източното и на Западното Крайбрежие. Доста як климат, ама мексиканците са едни *** и наркодилъри.\nТуче преди 8 години\nТова е част от Трансамериканската пътна инфраструктура, която ще бъде гръбнака на NAFTA. Предполагам, че сте чули са това животно. Или ще продължите с коментарите за бате ви Ойко?\nВелико! Поздравлевия или как беше? Да, "конграчулейшънс"! Мексико е страна с характер, невероятна! Само дето един по-долу беше писал за красивите жени. Не е прав. Българките са на порядъци по-красиви! Може би венецуелките. Да, но креолките в тези страни са хубави. Някои - главозамойващо! Но средностатестически! Но, сеньор! А ние ще направим Дунав мост 2! Още това столетие! А може даже Б.Б. да прибере от там последната лентичка за колекцията си. Дай, Боже!\nАве Боке ... мое ли да не си в Мексико сеа а ? Де блееш ?\nАз пък ще закарам проститутки на моста и пред тунелите и по цялата магистрала.\nP.S. Добре че има външни новини, че родните драскачи както и да ги гледаш пишат само плаетни реклами с изключение на трагичните новини.\nнавремето в часовете по география даскалицата разказваше за мексико сити дето живеели в бидони, като гледам от тогава минаха 20 тина години ние сме се засилили към кашоните а тия строят като за световно, хвала на нашите сметли умове в управлението които ни доведоха до просеска тояга , хвала на виден офф, кост офф, младен офф, саксофона цар, стани шефф, борис офф, да им се втъкне отзад и да не им излезе никога особенно на стоителя боко, дето изпука 12 милиарда а построи 25 километра да го ***.\nНЕ Е ВЯРНО ,ЧЕ МОСТА Е ОТКРИТ. ВИДЯХТЕ ЛИ НЯКЪДЕ НАШАТА МУТРА БОКО В КОМПАНИЯТА НА ЛИЛЯНА ДЕБЕЛАНА И САМОКОВСКАТА КАРТОФЕЛНИЦА. НЯМА ГИНЕС -НЯМА МИНЕС, ЩОМ НА ПЪРВА ЛИНИЯ НЕ Е ТИКВАТА И ОСТАНАЛИТЕ НИЩО НЕ СЕ ПРИЗНАВА. БОЦКО -ТИКВЕТО Е ВЕЛИК ВЕЛИК ТА ДРЪНКА КАТО ПРАЗНА ТЕНЕКИЯ ПЪЛНА С ПРОСТОТИЯ\nВидин преди 8 години\nА във Видин дунав мост 2 още се строи... от началото на строежа изминаха 3 кметски мандата и в момента тече 4-ти. Дано му се види края.\n"Мексиканските власти очакват съоръжението да допринесе за развитието на туризма и търговията в региона."\nТуризма в Мексико се ограничава най-много до дайвинг в залива, с охрана на лодката и така. Иначе си стоиш в хотела, излезеш ли някъде извън този периметър - най-вероятно ще те убият. А в дискотеките и баровете... забравете.\nИначе по темата - моста сигурно е построен с пари, дарение от някой наркобарон, да си измие ръцете от кръвта, която е разляла дрогата му.\nНА МЕКСИКО ЛИ ВИКАТЕ МАНГОВЦИ ВЕ? ДА НАПОМНЯМ ЛИ ЗА НАЙ КРАСИВИТЕ ЖЕНИ ОТКЪДЕ СА? МЕКСИКАНКИТЕ СА НАЙ СЕКСАПИЛНИТЕ ЖЕНИ!!\nза 13 преди 8 години\nЧе кво му е сложното на вантовия мост дето е на снимката? Нищо. Само дето тука такъв не можем да построим. Иначе е съвсем проста работа.\nАз не виждам нищо сложно в този мост. На 400 м над земята е просто защото е построен на такова място където под него има толкова голямо разстояние. Иначе базовите му държащи колони са с накаква смешна височина. Сложно построен мост е един висящ мост във Франция, но му забравих името. Знам само че гледах по Дискавъри какви технологии са използвани за да е стабилен!\nДобре ве, днес е празник. Може ли поне един ден да не пишете глупости за това какви сме тъпи, за Бойко Борисов и обичайните неща, за които се вълнувате толкова много?\nПостроили са го за толкова време, за колкото в Бг се строи 400 метра от магистралата.\nВисящият мост съединява щатите Синалоа и Дуранго.\nНямаше ли разлика между "висящ" и "вантов" мост?\nНа снимката е показан вантов мост, а в текста пише, че е висящ!?\n8) преди 8 години\nГринговци, манговци, но правят! А ние можем само да гледаме как го правят! И нища више!


100-годишната баба Елена празнува юбилея си - DC news\nОбщина Асеновград с подарък към столетницата\nЗаместник-кметът по хуманитарни дейности в Асеновград инженер Петър Петров с жест към столетницата Елена Рангова. Жената навърши 100-годишния си юбилей днес, 21-ви март. Подаръците от общината прие нейния внук Атанас. С оглед на епидемичната обстановка баба Елена остана у дома си.\nЗаместник-кметът връчи специално приготвения плакет, букет цветя и парична сума в размер на 500 лева, отпусната по предложение на администрацията и с решение на Общински съвет – Асеновград. От свое име и от името на кмета доктор Христо Грудев, инженер Петров пожела на Елена Рангова да е здрава, близки и приятели да са до нея дълги години и да се радват заедно на още много рождени дни.\nСтолетницата е родом от с. Тополово. В момента баба Елена живее в Пловдив, като за нея се грижи внукът й. Столетницата е в добро здраве. Близките й разказват, че до 95 години е живяла в с. Тополово и се е грижела за градинката, но от няколко години вече живее в Пловдив.\n100-годишната жена е работила предимно на полето. Тази вечер столетницата ще отбележи празника си в компанията на свои близки хора. Дядото на баба Елена е живял до 103-годишна възраст.\nПожар в Асеновград, има пострадал


Природният газ ще остане водещо гориво в света и след прехода към чиста енергия - Money.bg\nТърсенето на природен газ ще се увеличи с главоломни темпове през следващите десетилетия. Най-чистото изкопаемо гориво ще играе основна роля по време на енергийния преход към по-чиста енергия и след това, докато търсенето на електроенергия и пластмаси нараства, предвиждат най-големите петролни компании.\nПетролните гиганти като Royal Dutch Shell, BP и Total се приспособяват все по-бързо към нуждата от разработване на по-чисти енергийни източници, все повече и повече инвестират в слънчева и вятърна енергия, технологии за електрически превозни средства и дори залесяване.\nВъпреки това нефтът и газът остават в основата на техния бизнес. "Основният бизнес на Shell е, и в близко бъдеще ще бъде най-вече в нефта и газа ... и особено в природния газ", каза главният изпълнителен директор на Shell Бен Ван Бьорден в реч на конференцията "Петрол и пари".\nДо 2035 г. Shell очаква глобалното търсене на газ да нарасне ежегодно с 2%, два пъти по-бързо от световното търсене на енергия, каза Ван Бьорден, цитиран от Reuters.\nOграничаването на повишаването на температурата на Земята до 1.5 градуса по Целзий означава да се направят бързи, безпрецедентни промени в начина, по който хората използват енергия за хранене. Това ще включва утрояване на енергията от възобновяеми източници за доставяне на 70-85% от електроенергията до 2050 г., според доклад на ООН.\nТехнологията за улавяне и съхранение на въглеродните емисии допълнително ще намали дела на електроенергията, генерирана от газ до 8%, твърди докладът, без да споменава петрола в този контекст.\nНе е ясно как световната икономика ще постигне такива цели.\nПриродният газ днес е около 22% в световния енергиен микс. Но много от шефовете на енергийни компании предпочитат да го видят като част от преминаването към икономики с ниски въглеродни емисии.\nКатар, един от най-големите доставчици на газ в света, ще увеличи капацитета си за втечнен природен газ (LNG) с над 40% през следващото десетилетие до около 110 млн. тона годишно, тъй като търсенето на горивото ще се повиши, особено в бързорастящите икономики като Китай и Индия.\n"Ние вярваме, че природният газ ще продължи да играе ключова роля, не като т.нар. преходно гориво, а като гориво на бъдещето", каза изпълнителният директор на Qatar Petroleum Саад Ал Кааби.\nShell инвестира най-много от колегите си в чиста енергия, харчейки 1-2 млрд. долара годишно за възобновяеми енергийни източници и нисковъглеродна енергия. Това се сравнява с общия годишен разходен бюджет от 25-30 млрд. долара.\nИнвестициите "дори биха могли да накарат хората да мислят, че не вярваме в бъдещето на петрола и газа. Ако си го мислят, ще сгрешат", заяви Ван Бьорден.\nБен Ван Бьорден\nИкономически новини / Компании / Бизнес / Природният газ ще остане водещо гориво в света и след прехода към чиста енергия


Слънчевото Супермомиче: номер 1, но 30 години по-късно – TennisKafe\n16:52 - май 5, 2020, от Borislav Orlinov\nЖивеем в ерата на Голямата тройка, но властелините от миналото остават завинаги в историята на играта. За тях се носят митове и легенди, зараждат се яростни съперничества, епохите се преплитат една в друга и ни карат все по-често да превъртаме лентата назад, за да се докоснем до тяхната магия. След като TennisKafe.com ви представи рубриката „Властелините на Големия шлем“, е ред да започнем поредицата „Легендите от миналото“. В нея ще ви връщаме най-вече в миналия век, за да си спомним някои от най-големите съперничества, исторически събития и истории. В рубриката се включи и Velom. от форума на TennisKafe.com\nИвон Гулагонг става тенисистка случайно. Стилът ѝ на игра и кариерата ѝ като цяло се градят около безспорния природен талант, за разлика например от Крис Евърт, която е отгледана и подкрепяна да стане шампион.\nСпортният талант на Гулагонг е „опакован“ и в спокойно, благо излъчване и много харизма, според нейните съвременници. Прякорът на австралийката е „Слънчевото Супермомиче“, даден ѝ впрочем от английските почитатели. В тази връзка една закономерна подробност от полуфиналния сбъсъка на Гулагонг и Евърт на Уимбълдън през 1972 г. – симпатиите на публиката са щедро на страната на младата австралийка, а след загубата Евърт влетява в съблекалнята с думите: „Получихте каквото искахте“.\nГулагонг остава в сянката на две-три големи имена от нейното поколение, особено на сънародничката си Маргарет Корт. Стига до 7 титли, плюс 11 финала на Големия шлем. 7 финала са загубени от Корт, 3 финала са загубени от Евърт, в рамките само на 5 години. Ако отворите страниците с история на сайта на Уимбълдън, дамската част на схемата през 1980 г. например не е отразена с титлата на Гулагонг Коули, а с четвъртфинала между Крис Евърт и Били Джийн Кинг и съответно полуфинала между Евърт и Навратилова.\nОт биографиите на австралийските звезди от 60-те и 70-те години, едно идентично описание на детството им неизменно приковава вниманието: необятни територии и тенис корт наблизо. Както отбелязва тенис коментаторът Питър Бодо, през 50-те години дори и най-малкото австралийско градче има две неща – тенис корт и кръчма.\nГулагонг е един от многото (и за съжаление последен) австралийски спортни шампиони от онова време, който не произхожда от градовете и предградията, а от провинциалните райони. Благодарение на целенасочена подкрепа впоследствие и приписваната на австралийците по онова време безрезервна любов към тениса успява да стане герой в приказката за Уимбълдън и отвъд.\nНомер 1, но след три десетилетия\nИвон Гулагонг е номер 1 в дамското класиране през април 1976 г., но официалното признание идва чак през 2007 г. WTA открива грешка в изчисляването на точките и прави корекция в официалното класиране със задна дата.\nОт една страна, грешката не е напълно неочаквана: класирането при дамите е въведено през 1975 г. и е „компютърно“ дотолкова, доколкото резултатите се подават ръчно от самите турнири, за да бъдат изчислени от машина и евентуално коригирани. Ситуацията в мъжките надпревари е идентична. Освен това класирането е изчислявано 2 пъти месечно и това също създава предпоставки за неточности.\nОт друга страна, става въпрос за голям и престижен турнир през април 1976 г. в Лос Анжелис, спечелен от Гулагонг, за който точките не са изчислени правилно заради липса на част от писмените доклади с резултатите. Крис Евърт е на първото място през този период, но корекцията отрежда 2 седмици за Гулагонг, макар и с минимална разлика в точките.\nДо края на 70-те години класирането и в двата тура е резултат от усилията буквално на няколко човека, които приемат данните от турнирите и ги обработват в продължение на дълги часове. В някои случаи се разчита и на информация, подадена от журналисти, както на статистиките, заведени от водещите спортни издания. Допълнително затруднение е разделението на турнирите в различни професионални вериги и съответно ожесточената конкуренция и неясната категория на част от тях. Освен това едва в началото на 80-те години медиите и състезателите започват да обръщат внимание на статистиките с класирането през годината (не само в края) и съперничествата започват да се „измерват“ усърдно и по този показател.\nТитли на Уимбълдън според Уимбълдън?\nСпоред официалното табло под Централния корт на Уимбълдън Гулагонг печели титлата през 1971 г. За зрителите без интерес към статистиките от началото на 80-те години остава скрит факт, че австралийката успява да дублира титлата си през 1980 г. Таблото в подножието на Централния корт я изписва единствено под името на съпруга ѝ Коули по време на втората титла. Аналогичен е случаят с Крис Евърт година по-късно и още няколко други състезателки от предходните десетилетия.\nВ Годишника на Уимбълдън ситуацията е идентична… Едва през миналата година Уимбълдън предприе скромна, но огромна по стандарта на техните традиции, крачка към промяна: списъкът с шампионките в Годишника за първи път е с пълните им имена, преди и след брака едновременно.\nГулагонг и Аш\nВ началото на 70-те години Гулагонг играе на турнир в ЮАР, по времето, когато на Артър Аш е отказана виза. Въпреки че самата австралийка не е политически активна, за разлика от Артър Аш, организациите на аборигените се опитват да я въвлекат в дебатите и инициативите през 70-те години. Участието и титлата на турнира в ЮАР е окачествено като предателство спрямо анти-расистката политика на съответните организации в Австралия и САЩ.\nПо време на спортната си кариера Гулагонг се стреми да остане неутрална по проблемите, свързани с аборигените, за разлика от дейността ѝ след това. Заради постоянните въпроси на журналистите, свързани с нейния произход, казва в няколко интервюта, че отчаяно е искала да я възприемат като надарен играч, а не като тенисист с тъмна кожа.\nВ началото на кариерата ѝ нейният треньор и ментор Вик Едуардс поставя условие на пресконференциите да не се задават въпроси относно расата ѝ, за да се концентрира изцяло върху спортните изяви. Самата Гулагонг заявява, че е горда с произхода си, но не желае да мисли за това през цялото време.\n„Всички играчи губят концентрация, но понеже съм абориген, това се напомня непрекъснато – освен когато печеля!“, цитатът е от книгата „Heroines of Sport: The Politics of Difference and Identity“. С някои изключения, самата Гулагонг твърди, че не е страдала от расистко отношение.\nДъстин Браун: Всички се справят добре с мерките, играем отново, което изглежда нереално\nЕтикети:ивон гулагонг, крис евърт, Слънчевото Супермомиче


Ботев (Пловдив) спечели точка с гол в последната секунда - 24chasa.bg\nБотев (Пловдив) спечели точка с гол в последната секунда\n22.02.2021 20:09; 24 часа Пловдив онлайн\nФутболистите на Ботев се добраха до точката в последната секунда на мача с Царско село\nБотев (Пловдив) спечели точка срещу Царско село, завършвайки 2:2 като гост в мач от 18-ия кръг на Първа лига. "Канарчетата" губиха 0:2 от съперника си, но изравниха с гол в последната секунда на двубоя.\nЗа "жълто-черните" това е първа точка при новото ръководството на клуба. Отборът обаче е без победа от 26 октомври миналата година и е в серия от осем поредни мача без успех. В днешния двубой домакините поведоха с попадение на Димитър Костадинов в 19-ата минута. Втората част започна добре за възпитаниците на старши треньора Любослав Пенев, след като в 58-ата минута Андерсoн покачи на 2:0. Футболистите на Ботев не се отчаяха е върнаха един гол в 74-ата минута, като точен беше Атанас Илиев. Голямата драма настъпи в последната четвърта минута на даденото от съдията продължение на редовното време. Филип Филипов центрира, а Мишел Еспиноса спря топката с гърди и шут с десния крак изравни за 2:2.


Продавам три дамски чанти от естествена кожа Русе | adsbgo-fashion : Cannot modify header information - headers already sent by (output started at /var/www/flanker/data/www/adsbgo.top/index2.php:465) in /var/www/flanker/data/www/adsbgo.top/index2.php on line 492\nПродавам три дамски чанти от естествена кожа Русе | adsbgo-fashion\nтърсене дрехи, обувки, аксесоари при поискване "Продавам три дамски чанти от естествена кожа" в града Русе\nМного елегантни български ботуши от естествена кожа в цвят бордо.Ботушите са с тънка подплата, номер 37-отговарят си на номера, но не са за пълен и широк крак.Обувани два пъти в сухо време, неразличими от нови.Височина 41см.\nДамски боти естествена кожа,номер 41,стелка 26 см.Обувани веднъж.\nДАМСКА ЧАНТА ОТ ИТАЛИЯ, ЦВЯТ - ЗЛАТЕН САТЕН ОБШИТ С КАМЪНИ. РАЗМЕРИ: ШИРИНА 18 см, ВИСОЧИНА 11 см\nVictoria’s Secret оригинални,нови дамски чанти\nОригинални, нови. Доставка с опция преглед,чрез Еконт. Подаръчна чанта не е включена и не се предлага.\nНосени са но много запазени никъде няма скъсано Вусочина на тока 7 см но има и платформа около 2 см\nУникални боти, естествена кожа! Продавам ги защото са ми малки.\nОбувани са няколко пъти.Цената им като нови е 50 лева.От естествена кожа,много запазени.\nНови обувки тип еспадрил от Естествена кожа обувани точно веднъж ,но са ми тесни за съжаление. Много удобни и меки Размер 39 Закупени за 98 лв\nGRACELAND - естествена кожа\nИзключително запазени кецове от естествена кожа.\nБотушите са от естествена кожа и са обувани един път. Нямат следи от употребяване. Номер 38 са, тока е 8 см\nОбувки ЕССО, естествена кожа\nВ добро състоянието, кожата отвън и от вътре.\nЕстествена кожа - Манто, с етикет!\nЧисто ново кожено яке, не е носено! С етикета!!!\nНови ботушки естествена кожа, с естествен косъм, нисък ток\nестественна кожа с удобна височина за зимата топла вата от вътре в перфектно състояние\nКолан естествена кожа пони\nМного ефектен златен колан, кожа и естествен косъм - пони. Ботите отиват на колана, използвани, цена 25 лв.\nHenry LLoyd 41н-мъжки обувки от естествена кожа\nобувките са 100% оригинални,нямат забележки,естествена кожа,цвета е между кафяво и керемидено,Моля,разгледайте и другите ми обяви,изпращам с еконт ,с преглед и тест!\nДамска шуба, естествена телешка кожа, черна\nДамска шуба от естествена телешка кожа, черна. Има качулка с кожа от естествен косъм, която може да се сваля. В добро състояние. Единична ширина 63 см., дължина 90 см.\nAlexander Wang rocco тъмно кафява естествена кожа\nAlexander Wang roco bag Тъмно кафява естествена кожа . Оригинална. Кожата е съвсем запазена... леки следи от употреба\nВисококачествен, нов, оригинален, компактен портфейл от естествена кожа - Vintage дизайн. Размери: 13 х 8 х и под 1см дебелина . Портфейла е изключително удобен, със слим дизайн и почти не се усеща в джоба. Може да се използва и като калъф за документи. Разполага с две отделения с цип, като едното е подходящо за карти, а другото става за банкноти и монети. напълно достатъчно да поберете голяма част документи, карти и пари. Естествена изключително качествена и приятна на допир кожа в кафяво.. Изчистен стилен дизайн и превъзходно качество, има достатъчно място за всичко необходимо, а в същото време е с тънък дизайн. Може да се комбинира с някой от коланите в обявите ми като ще има отстъпка от цената.\nМъжко кожено палто. Естествена кожа! Има допълнителен хастар.\nМъжко есенно- зимно палто от естествена кожа. С допълнителна подплата. Здраво, почти не е носено. С допълнителна топла яка. Без забележки.\n1.Черно - 10 лв , ГО - 80 см 2.Розов с качулка - 10 лв , ГО - 92 см 3.Розов - 7 лв , ГО - 86 см\nECCO by SHAPE original , N- 39, 100% висококачествена естествена кожа , GOGOMOTO.BAZAR.BG\nвишневи дамски боти ECCO® by SHAPE original , N- 39, 100% висококачествена естествена кожа , GOGOMOTO.BAZAR.BG® Всички други обувки на снимките са 38 - 39 номер. Номера по етикет е EUR- 39, UK- 6 , US- 8.5 , а СТЕЛКАТА е 25 см. дамски вишневи боти, ECCO® by SHAPE original, N- 39, 100% висококачествена естествена кожа, GOGOMOTO.BAZAR.BG® - добре запазени, малко употребявани , БЕЗ забележки. Без скъсано, без разлепено, без разшито! Моля, имайте в пред вид, че снимките са правени от 20 см., за да са максимално подробни, качествени, а обикновено обувките се гледат от 2 м. С гарантирано качество от ECCO ® by SHAPE original , N- 39, 100% висококачествена естествена кожа , GOGOMOTO.BAZAR.BG® , на ниска цена. Номера по етикет е EUR - 39, UK- 6 , US- 8.5 , а СТЕЛКАТА е 25 см., високи са 17.5 см., височина вътре от стелката 12.5 см. Всички други обувки на снимките са 38- 39 номер. GOGOMOTO.BAZAR.BG® Доставката ЕКСПРЕСНА = / поръчай днес, получи утре/ до офис + преглед + тест + 10% намаление на Еконт ще Ви струва само 4 лв. и стотинки. МОЛЯ, ВИЖТЕ И ДРУГИТЕ МОИ ОБЯВИ, ЗАСЛУЖАВА СИ = МАРКОВИ, ОРИГИНАЛНИ СТОКИ. МОЛЯ кликнете на текста в дясно: --- GOGO , или на --- ХХХ обяви на потребителя , или на --- GOGOMOTO.BAZAR.BG Безплатни смс вече ЕКОНТ не изпращат , поръчват се и се заплащат = 0.20 лв. Ако желаете да получите, моля при заявката си поръчайте изрично!\nУНИСЕКС, мото ботуши, рокерски DINGO® original, N- 40- 41,BIKER BOOTS,100% естествена кожа,\nBold, exotic and unforgettable! мото боти, УНИСЕКС БОТИ DINGO® original , N- 40- 41, BIKER BOOTS , рокер боти, чопър боти, хард боти, тексаски ботуши, каубойски ботуши, 100% висококачествена естествена кожа и отвън и отвътре, GOGOMOTO.BAZAR.BG®, DINGO® HARNESS BOOTS, ВСИЧКИ други ОБУВКИ НА СНИМКИТЕ СА НОМЕР 40. Номера по етикет е 41, СТЕЛКАТА измерена е 26.5 см., високи са 29 см., ток - 4.5 см. Western boots hand made authentic! High quality boot makers ,Western boots , Cowboy boots, УНИСЕКС мото ботуши DINGO® original, N- 40- 41, BIKER BOOTS, 100% висококачествена естествена кожа и отвън и отвътре, GOGOMOTO.BAZAR.BG® - добре запазени, малко употребявани, без сериозни забележки, само естествени следи от нормално носене. Без скъсано, без разлепено, без разшито! С гарантирано качество от мото боти DINGO® original, N- 40- 41, BIKER BOOTS, 100% висококачествена естествена кожа и отвън и отвътре, GOGOMOTO.BAZAR.BG® , на ниска цена. Доставката ЕКСПРЕСНА = / поръчай днес, получи утре / до офис + преглед + тест + 10% намаление на Еконт ще Ви струва само 5 лв. МОЛЯ, ВИЖТЕ И ДРУГИТЕ МОИ ОБЯВИ, ЗАСЛУЖАВА СИ = МАРКОВИ, ОРИГИНАЛНИ СТОКИ. МОЛЯ кликнете на текста в дясно: ------GOGO , или на ---- още ХХХ обяви , или на ---- GOGOMOTO.BAZAR.BG® ВСИЧКИ други ОБУВКИ НА СНИМКИТЕ СА НОМЕР 40. GOGOMOTO.BAZAR.BG® Безплатни смс вече ЕКОНТ не изпращат , поръчват се и се заплащат = 0.20 лв. Ако желаете да получите, моля при заявката си поръчайте изрично!\nсинята не е ползвана,бялата е без забележки. Двете са 10 лв.\nСнимки 2и3. Голяма чанта от естествена кожа с дълга презрамка. Отгоре две отделения всяко отвътре с по още две. Отпред два джоба. Здрава, със забележки по ръбовете-вижда се от снимките. Всички отделения и джобове се закопчават с ципове. Цена 25 лв. (продадена) Снимки 4и5. Голяма чанта от изкуствена мека кожа с дълга презрамка. Отгоре голям джоб с едно отделение. Отпред още два джоба. Отзад също има голям джоб. Всички отделения и джобове се закопчават с ципове. Състояние-като нова! Цена 15 лв. Снимки 6,7и8. Малка чантичка от изкуствена кожа с дълга презрамка. С капаче с джоб с цип, което капаче се закопчава с магнитно копче. Като се отвори капачето има още един открит джоб и отгоре две отделения, закопчаващи се с цип. Състояние-като нова. Цена 5 лв. Снимки 9,10,11и12. Портфейл от естествена кожа с много отделения и прегради, с предно закопчаване. Най-вътрешното отделение има и допълнително скрито с цип. Другото разпределение се вижда от снимките. Състояние-като нов. Цена 20 лв. Останалите две чанти и портмоне общо за 30 лв!\nДамска копринена блуза,без забележки,за повече информация на лично съобщение.\nПродавам топъл кожух с подвижна качулка. Има малък дефект който може лесно да се избегне. Може да се пере в пералня. Възможен коментар.\nДамски официален костюм ,който е много запазен като чисто нов е,обличан е само веднъж,но в момента ми е голям.Стои в гардероба,перфектно изглежда.\nРоклята е от тънка и ефирна материя , има хастар. Талия - 78 см Бюст - 84-86 см Дължина - 86 см\nПродавам чисто нова перука\nПродавам сребърни гривни\nПлътната сребърна гривна за 40лв.Другата сребърна гривна за 25лв\nПродавам обеци ръчна изработка\nРъчно изработени обеци, различни видове.\nПродавам електрически ролки за коса\nПродавам електрически ролки за коса - 220 V.\nПродавам мъжко зимно яке марка ТАЙМАУТ\nПродавам мъжко зимно яке марка ТАЙМАУТ с качулка, много топло.\nПродавам кубинки чисто нови 41 номер\nКубинки са чисто нови от естествена кожа\nПродавам ново мъжко яке със сваляща качулка с олекотена подплата за 50\nПродавам ново мъжко яке : 1.Цвят тъмно маслено зелено 2.Подплата олекотена 3.Качулката е на цип и се сваля 4.Плат промазан 5.Дължина : на якето - 72см и на ръкава - 58 см 6.Цена 50 лева\nПродавам нови бежови официални обувки с връзки на равна подметка\nПродавам нови бежови официални обувки с връзки на равна подметка. Изпращам с опция преглед и тест.\nМаратонки еко кожа.\nМаратонки са удобни, но ми са малки.\nЕст.кожа, много удобни\nКожа от лисица с хубав плътен, зимен косъм. Обработена от майстор кожар. Лисицата е отстреляна на 23.11.2019г.перфектен косъм и идеална кожа. Цена 100лв\nБотуши ангешка кожа\nБотуши от естествена -агнешка кожа, супер топли и красиви. Няма да останете незабелязани с тях, може да се подгъват, може да се носят като чизми, подметката е шита. Страхотни са!\nМъж.маратонки LUBOY еко кожа велур,черни 2 ленти\nПращаме с Еконт с опция за тест и преглед, куриерската услуга е 3,20лв. Налични номера - 40,41,42,43,44 Цвят - черен Материал : еко кожа. велурЗабележка : Моля проверете при възможност от Ваши подобни обувки вътрешният размер на стелката в сантиментри. Това е необходимо в случай че е на лице несходство с номерацията. Последното обезпечава по-добра точност. Дължина на вътрешната стелка 26,5 см. - номер 42 Височина на платформата: . Разлика в номерата през 0,5 см. Удачно време за информация на указания телефонен номер - 09 часа и 30 минути - 19 часа\nМъжки къс вело клин-гащеризон Shimano София


Марк Аврелий: Копай в себе си!\nМарк Аврелий Антонин е третият по значение представител на римския стоицизъм. Роден е през 121 г. Произлиза от семейство на съсловието на конниците, чиито корени са в Испания и родствени на император Адриан. Останал от рано сирак, той е отгледан от дядо си Марк Аний Вер. Марк Аврелий преминава през всички официални длъжности на високата власт: квестор, консул, трибун. Поддържа близки връзки с императора Антоний Пий. Той е осиновен от императора и след смъртта му наследява императорския престол. В продължение на 19 години той е император. Неговите възгледи се оформят под влияние на стоиците. До края на живота си Марк Аврелий е горещ привърженик на стоическата философия. Като император води войни срещу германските племена, борби, които отнемат почти целия му зрял живот. Рядко е в Рим. Той успява да отблъсне варварската опасност, надвиснала над Рим от север, но не може окончателно да я победи.\nТрадиционните езически култове, на които е привърженик Марк Аврелий, са светогледното ядро, обединяващо римския свят. Затова не така странно изглежда издаденият през 177 г. декрет срещу християните. Императорът философ е все пак принуден да се съобразява с реалността.\nГлавно съчинение на Марк Аврелий, ползващо се със славата на последния значителен литературен паметник на стоицизма, е съчинението „Към себе си". Императорът - стоик изразява като че ли последната дума на стоическата етика, обременана вече със значителна доза фатализъм, песимизъм, апатия, бягство от живота. Марк Аврелий умира през 180 г.\n„Към себе си" представлява размисли на философа, правени по време на военните лагери. Авторът им очевидно се е стремял да осмисли всекидневното си поведение, да намери опора или пък да се отмори чрез размисъл за вечното и постоянното.\nИдеите на Марк Аврелий са наистина свидетелство за края на една философия, но край и завършек достоен и горд, хладнокръвен и понякога непримирим. философът най-често насочва вниманието към себе си, за да разкрие мястото си в света, значението на живота и тайната на смъртта. Парадоксален е добре премисленият песимизъм на мислителя. Но това не е песимизмът и отчаянието, следващи обстоятелствата и изразяващи безсилие. Напротив - Марк Аврелий показва, че отчаянието е форма на морално състояние, което може да вдъхне сила, да задължи моралния деец почти героично да се справя с всекидневните си задължения. Така човешкият живот като че ли се разделя на две половини. Едната, външната, следва от задълженията на деня, на взаимоотношенията между хората, тя показва дългът към другите. Марк Аврелий пише за себе си: „Редно е и тялото да бъде стегнато, а не размъкнато - било в движение, било в покой. Както умът се проявява на лицето и пази постоянно неговият събран и пълен с достойнство израз, нещо подобно трябва да се изисква и от цялото тяло. Но при спазването на това не бива да се достига до неестественост". Външната страна на човешкия живот не е толкова независима от другата половина - вътрешната - колкото по-скоро е съобразяване с обичаи и традиции.\nИстинската страна на живота, на индивидуалния житейски път е вътрешната. Неслучайно Марк Аврелий възкликва към себе си: „Копай навътре! Вътре е изворът на доброто и той може винаги да тече, стига само винаги да копаеш!" Но какво разкрива Марк Аврелий, стремейки се към себе си? Римският стоик субективизира понятията, придава им неповторим индивидуален характер. Това е една култура вътрешна, с нищо незадължаваща други хора и друг човек. Това е нравствената култура на интимен свят, богата и възвишена, но лесно и бързо ранима. Обикновено заниманията със собствения дух и със собствените мисли са признак на висока чувствителност. Но Марк Аврелий има не само човешка длъжност, но и императорски трон. По силата на съдбата той е принуден да се съобразява и с първото, и с второто. Затова не случайно следват напълно практически съвети: „Изтрий въображението! Спри дърпането на конците! Очертай настоящето! Разбери какво се случва - било на теб, било на друг. Внимавай да не се проникнеш до дъно от положението си на император. Защото е възможно. Опази се прост, честен, чист, достоен, безизкуствен, приятел на правдата, изпълнен с почит към боговете, добронамерен, обичлив и твърд във вършенето на това, което подобава. Бори се да останеш такъв, какъвто пожела да те направи философията!"\nФилософията направи от Марк Аврелий стоик, а самият Марк Аврелий концентрира вниманието си почти изцяло върху езическите измерения на живота и смъртта. Той наистина повтаря основните азбучни истини на стоическата етика: в света господства природният разум, животът според природата е единствено правилният, необходимостта и човешката воля трябва да съвпадат, защото в противен случай човек винаги е обречен. Но стоиците от стария период никога не са се отнасяли отрицателно, нито са си позволявали презрително отношение към живота. Марк Аврелий придава нови ценностни характеристики на живота. Той подчертава неговата преходност, изключителна Несигурност, неопределеност. Наистина, животът не е страдание сам по себе си, но неговата крайност и ограниченост задължават философа да мисли постоянно за смъртта. Животът е една крайност на времето, чиито естествен завършек е напълно ясен. Не на едно и на две места Марк Аврелий си повтаря: „Мисли за последния си час!" Но умаляването на реалната ценност на живота води до един малко очакван резултат: Марк Аврелий вече подценява дейността и резултатите й. Оказва се, че делата човешки много бързо се забравят, усилията и подвизите човешки са дим, бързо разсейващ се. Дори традиционното приятелство между равни и способни хора, с което така се гордее класическата философия и етика, престават да имат стойност - приятелят много често може да се окаже предател.\nТемата за смъртта и за злото започват да доминират в стоическата философия на Марк Аврелий. Ето какво мисли Аврелий: „Скоро ще умреш, а още не си нито безискуствен, нито спокоен, нито без боязън. Възникнал си като част. Ще изчезнеш в това, което те е породило или по-скоро претърпявайки промяна, ще бъдеш наново приет в неговия пораждащ принцип". Всъщност какво е смъртта според Марк Аврелий? Ако старите стоици по-често си задаваха въпроса какво е живот, Марк Аврелий сменя акцентите. Според него смъртта не е нищо друго освен дело на природата. Ако някой се страхува от делото на природата, е все още дете. Но - продължава Аврелий - смъртта не е само дело на природата, тя и нещо полезно за нея. Много е възможно човек да се свързва с Бога чрез помощта на едно природно дело. За разлика от Епикур и Зенон от Китион, полагащи хуманни усилия да предпазят човека от страха на смъртта, Марк Аврелий се стреми да подчертае естествеността на смъртта, макар и да допуска, че може би душата е безсмъртна. Етическото значение на смъртта се намира в подчертаването на преходността на живота, на неговата крайност, на обречеността на човека. Следователно много от човешките усилия изглеждат глупави, суетни и безполезни, защото човешкият живот е кратък. Но тогава излиза, че присъствието на смъртта в човешкия живот може да обезсмисли много от стимулите и мотивите на човешката дейност.\nЗатова Марк Аврелий определено счита, че никакво зло не може да произтече от ръководното начало на един човек за друг човек. Тогава откъде идва злото? Отново следва субективистичният отговор на Марк Аврелий: „От това начало в тебе, което решава кое е зло... Искам да кажа, нека да не оцени нито за зло, нито за добро случващото се еднакво на лошия и на добрия човек. Защото, което става еднакво и с природосъобразно, и с неприродосъобразно живеещи, то не е нито съобразно, нито несъобразно с природата". Така злото и доброто са изведени от човешката воля, хората и техните взаимоотношения очевидно са подчинени на съдба, превърнала се в сляпа, жестока и напълно случайна. Единственото, което можем да направим, е да се подготвим за ударите й, дори и с цената на пълно безразличие към съдбата на себеподобните.\nРазбира се, мъдростта на Марк Аврелий не е мъдростта на християнската повеля - обичай ближния си! Но отношението към другия човек почти липсва в съчинението на късния стоик. Тогава всичко се съсредоточава върху един деец, започнал да губи главните си ориентири за морални дела. Защото стоическата етика имаше две основни морални първоначала: отношението към живота, съвпадащо с ценността на доброделета и на приятеля и задължението за самоусъвършенстване, изградено на живот според природния разум. У Марк Аврелий и двете първоначала са на изчезване подобно на снежна топка, изложена на силно слънце. От тук нататък очевидно трябва да се появи нов принцип на етиката и друга всеобхватна норма на морала.\nВеличието на Марк Аврелий не е само в героичната резигнация пред трудните обстоятелства на живота и почти отчайващите предателства на другите хора, а в личния му пример на деец. Този личен пример е свидетелство, че в житейската му практика стоическата философия и етика го е въздържала от действия, водещи до предателство на човешкото му призвание. Марк Аврелий е драматичният символ на една жестока епоха, в която стоическата етика възпира дори и отчаяните и песимистите от бездните на цинизма.


Календар - Летни театрални празници в Банско\nЛетни театрални празници в Банско Банско, Читалище "Никола Вапцаров"\nЛетни театрални празници "На публиката - с любов" /до 7/. Официално ще бъдат открити с постановката на Народния театър "Иван Вазов" "Крадецът на праскови" с участието на Мариус Донкин, Аня Пенчева, Юлиян Вергов и други.\nВ програмата на празниците са включени и представления на Драматичния театър "Стефан Киров" в Сливен, Драматичния театър "Николай О. Масалитинов" в Пловдив, театър "Българска армия". За най-малките зрители Централният куклен театър от София ще представи спектакъла "Малките плодчета".\nОбщина Банско дарява това представление на децата, за които входът ще бъде свободен. По време на празниците се предвижда рецитал на Елена Калайджиева по стихове от книгата "Багри" на Константин Икономов. Празниците ще бъдат закрити 7 юли 2013 г. с концерт на Михаела Филева & VenZy на пл. "Н. Вапцаров" от 19.00 ч.


Заглавие: Ментор Сря 03 Апр 2013, 14:34 #1\nThe Mentoring System дава възможност на опитните играчи да напътстват и подпомагат новите играчи. Системата ще събира заедно нови и стари играчи. По този начин новите играчи ("пиленца") ще получат помощ и ще навлязат по-добре в общността на Фармерама.\nСистемата е базирана на езикът и ще събира ментори и пиленца, които играят на един и същ език, за да бъде комуникацията и помощта между тях по-ефективна.\nПри потвърждение на връзката ментор-пиленце, двамата играчи се появяват и в менюто със съседи. Дори да имате максималния брой съседи, пиленцето/ментора ще бъдат добавени там.\nЗа да бъдете ментори, трябва да имате поне 40-то ниво. В системата има ограничен брой слотове за "пиленца". За начало всеки разполага с 3. При цъкване на празния слот, системата започва да търси потенциално ново "пиленце". Когато бъде намерен нов играч, ментора трябва да потвърди че го приема, за да бъде завършена връзката ментор-пиленце.\nАко менторът откаже, търсенето приключва и слотът остава празен, като не може да бъде използван в следващите 24 часа.\nВсеки път, когато "пиленцето" вдигне ниво, менторът ще получава точки за авторитет (как и за какво служат вижте по-долу).\nКогато играчът достигне 40-то ниво, етапът на "пиленце" приключва и от този момент той сам може да поеме грижата за ново "пиленце". Връзката с неговия ментор остава (чрез бъди листата в пощата).\nМенторът може да е играч над 40 ниво. За да се включите в менторинг системата, трябва да използвате "Mentoring Application" в прозореца с новините.\nЗапочвате с 3 слота за "пиленца", но можете да отключите още (вижте таблицата по-долу), като максималния брой слотове за пиленца е 5.\nМенторът може да премахне което и да е пиленце от слота, но през следващите 24 часа няма да може да приеме ново в същия слот.\nСлот за "пиленце" 1 2 3 4 5\nСоциално ниво 3\nСоциално ниво 5\nМожете да изберете аватара си , дали да бъде мъжки или женски:\nВсеки новорегистриран играч, автоматично влиза в менторинг системата.\nЗа начало ще могат да използват тази функция само нови играчи, завършили туториума. По-късно се надяваме да разширим обхвата, така че повече играчи под 40-то ниво да могат да участват. Всяко "пиленце" влязло в менторинг системата ще може да я напусне когато пожелае, ако предпочита да играе самостоятелно. Ако реши в последствие, по всяко време ще може да си потърси отново ментор, преди достигането си до 40-то ниво. Ако се присъедините към даден ментор, ще можете да го напуснете едва след 12 ч. и да си потърсите нов, ако желаете.\nВръзката с ментора се запазва, дори и при съзряване (достигане на 40-то ниво) чрез бъди листата в играта (в пощата в града), т.е. вашия ментор ще остане в списъка с приятелите ви, дори и да се откажете от него като наставник.\n"Пиленцата" могат да виждат останалите пиленца на ментора си, също така могат да контактуват с тях и да им изпращат обикновени подаръци.\nМожете да изберете и външния вид на пиленцето, според вашия вкус:\nЗаглавие: Re: Ментор Сря 03 Апр 2013, 14:35 #2\nТочки внимание и Лента за обич\nМенторът ще получава точки внимание, от ежедневното си взаимодействие с "пиленцето", които ще запълват лентата за обич. Когато лентата е пълна, менторът може да преобразува тези точки внимание в точки авторитет, с които може да си купи определени предмети и бонуси. Освен това точките авторитет ще играят ролята на социален опит, което ще доведе до отварянето на ново ниво на авторитет - дава ви достъп до нови предмети и бонус, както и възможност да обучавате повече пиленца едновременно.\nТочки внимание се получават при изпращане на съобщения между ментора и пиленцето или при изпращане на определени подаръци между тях.\nДействие Възможност за изпълнение на ден Точки внимание\nСъобщение 1 5\nПодарък от ментора за пиленцето 1 5\nМалък пакет точки внимание от пиленцето 1 5\nВсяко пиленце има собствена лента за обич и индивидуални точки внимание!\nТе не се натрупват общо от всички пиленца!\nЗа да получи ментора точки внимание, пиленцето трябва да изпрати специалния пакет с точки внимание, като подарък, останалите ментор подаръци, както и обикновените не носят точки.\nЛентата за обич може да се напълни максимум до 50 точки внимание, след което те трябва да бъдат обменени в точки за авторитет и да започне да се пълни отначало.\nАко не обмените точките внимание в точки за авторитет, след достигане на максимума, следващите получени няма да се отчитат!\nМожете да обмените точките от термометъра максимум 30 пъти за всяко пиленце.\nПри всяка обмяна на 50 точки внимание (пълен термометър), ще получавате 5 точки авторитет!\nТочки за авторитет\nОсвен от обмяната на точки внимание, ще могат да се получават и при качването на ниво, на някое от пиленцата, до достигането му на 40-то ниво.\nТочките от качване на ниво трябва да се оберат, подобно на точките при качването на ниво на съсед.\nАко не оберете точките, а пиленцето ви качи ново ниво, те ще бъдат начислени автоматично. Точките за качване на 40-то ниво, също ще бъдат начислени автоматично и ще получите съобщение, че пиленцето ви вече е "съзряло" и е напуснало заемания слот.\nНиво Точки за авторитет Ниво Точки за авторитет\n3 3 23 16\n5 4 25 17\n6 5 26 17\n7 5 27 17\n8 6 28 17\n9 7 29 18\n10 7 30 18\n11 8 31 18\n12 8 32 19\n13 9 33 19\n14 10 34 19\n15 11 35 20\n16 12 36 20\n17 12 37 21\n18 13 38 22\n19 13 39 25\n20 14 40 30\nНиво на авторитет\nСъбирането на точки за авторитет води до качването на ниво на авторитет - освен допълнителни слотове за пиленца на 3-то и 5-то ниво, различните нива ще отключат и различни предмети за получаване от Магазина на ментора.\nКогато използвате точки авторитет, за покупката на даден предмет, това няма да води до спадане на нивото.\nНиво на авторитет 1 2 3 4 5\nТочки за достигане\nдо следващо ниво 1000 1500 2750 3800 ---\nЗаглавие: Re: Ментор Сря 03 Апр 2013, 14:35 #3\nМагазин на ментора\nИзползвайте бутона долу вдясно:\nТук можете да обменяте точките си авторитет за различни награди.\nСъдържа няколко подсекции, които ще се отварят при достигане на определено ниво на авторитет. Всяка подсекция ще има четири награди, които можете да "купите". Те ще са разделени в две категории.\nНагради които могат да бъдат "купени" само веднъж.\nНагради които могат да бъдат "купени" на определено време - веднъж на ден, веднъж на седмица и т.н. оставащото време до повторна покупка ще се отброява на специалните икони на наградите.\nЕднократна награда 25 звездички 168ч. помощна техника 40 звездички 1 месец премиум Дракон\nточки авторитет 80 120 130 160 200\nВеднъж на ден 100ТО х нивото 1 завъртане 1 шоколадова палачинка 1 киш 1 тиквен мармалад\nточки авторитет 10 15 30 40 50\nВеднъж на седмица 35 парфюма 20 супер тор 10 дървесна тор 10 Мими тор 10 супер храна\nточки авторитет 50 50 50 50 50\nВеднъж на седмица селектирано животно I-во ниво селектирано животно II-ро ниво 1 супер съсед селектирано животно III-то ниво 1 ябълково-морковено чатни\nточки авторитет 75 125 150 150 150\nАко вече имате активиран премиум, тази награда ще го удължи с 1 месец\nАко нямате активиран премиум ще получите 1 месец сребърен.\nЗаглавие: Re: Ментор Сря 03 Апр 2013, 14:36 #4\nПодаръкът може да е от специалните или обикновени. Този подарък, няма да се намалява от безплатните 5/7 които имате.\nОт менторът за пиленцето\nМенторите ще имат възможност да подаряват специални предмети на своите пиленца, които ще са им полезни за старта в играта. Повечето от тези подаръци са обвързани с нивото на пиленцето, което значи, че ментора може да има различен списък с възможни подаръци за всяко пиленце.\nБроят на подаръците който може да прати всеки ментор ще зависи от общия брой на пиленцата му. Всеки ментор има по 1 безплатен подарък на ден за всяко пиленце.\nПодарък Минимално ниво на пиленцето\n20 тор -------\n20 вода -------\n3 супер тор -------\nсандък с инструменти 8\nпроизводство на яйца 8\nпроизводство на ангорска вълна 13\nкруша XL 18\n2 парфюма 21\n2 супер храна 22\n2 захар 38-40\n2 сол 38-40\n2 тел 38-40\nОт пиленцето за ментора\nПиленцата могат да изпращат на своите ментори захар, сол, тел или пакети с точки внимание. Всяко пиленце може да изпраща по 1 подарък на ден.\nмалък пакет точки с внимание\n( 5 точки с внимание )\nЗаглавие: Re: Ментор #5


3 свлачища заплашват да откъснат 500 човека в Златаришкия балкан | Янтра ДНЕС live\n3 свлачища заплашват да откъснат 500 човека в Златаришкия балкан\nТри свлачища в Златаришкия балкан заплашват да откъснат близо 500 човека от няколко села. “Свлачищата се активизираха от валежите тази есен. Получихме помощта на “Геозащита – Плевен” и се надяваме на подкрепа от държавата за проектирането и след това за укрепването им”, заяви кметът на Златарица Пенчо Чанев.\nОт едното свлачище е пропаднал пътят до последните къщи в покрайнините на Калайджии. Другото е на пътя от Росно за Средно село преди Долно Шивачево. Третото свлачище е при Долна Хаджийска.\nНа новия областен управител проф. Пенчо Пенчев разчита златаришкият кмет да продължи започнатото с предишния губернатор проф. Георги Камарашев за спешното утрепване на опасната дига на брега на река Веселина край град Златарица. Съоръжението се руши от години, в окаяно състояние е и има риск от скъсване. Ако не се вземат спешни мерки за изграждане на защитни насипи, при по-обилни валежи ще се образува тапа, нивото на реката ще се покачи и ще залее десетки имоти и земеделски терени.\nОт наводнение са застрашени и селата Кесарево и Джулюница, поясни Пенчо Чанев. Разчитаме на държавата да ни помогне с парите за проектирането, а областният управител да внесе документите в Междуведомствената комисия по бедствия и аварии и да настоява още тази зима да бъдат осигурени средства за укрепителните мероприятия.\nС 5000 лв. ще бъдат завишени парите в бюджета за 2015 г., които Златарица ще получи от държавата за зимното поддържане. С 46 900 лв. ще ни бъде по-спокойно, най-после държавата разбра, че трябва да помогне на общините, коментира Пенчо Чанев.\nЗлатарица ще чества тържествено 137 години от Освобождението си


Победители в Конкурс KrassiPlay на майонеза „Краси”\nДнес станаха известни победителите в Конкурса KrassiPlay на Фабрика за майонеза „Краси”.\nБлагодарим на всички за многото и забавни видеа, които ни изпратихте и постнахте на нашата страница във Фейсбук! Докато ги гледахме искрено се забавлявахме, надяваме се и вие да сте се чувствали така, докато ги снимате!Ето и имената на щастливците, които тази година печелят наградите в конкурса KrassiPlay.\nГОЛЯМАТА НАГРАДА в КОНКУРСА KRASSI PLAY 2018 г. печели Любо Чавдаров.\nНАГРАДИТЕ НА ПУБЛИКАТА FANS PLAY- 10 броя УЕБ КАМЕРА за видеата с най-много коментари са за:\nНАГРАДИ LUCKY PLAY – 20 броя ФИТНЕС ГРИВНА ще зарадват:\nSvetla Petkova Sotirova\nБлагодарим от сърце на всички участници и честито на всички спечелили!\nСтартира Конкурсът KrassiPlay на Фабрика за майонеза „Краси”\nОбичате да се забавлявате, да снимате и да качвате вашите клипчета в социалните мрежи? Направете го и спечелете награди от Фабрика за майонеза „Краси”.\nЗа да се включите трябва само да снимате забавно и креативно видео клипче с вашата любима майонеза и след това да го качите в нашата страница във Фейсбук.\nНаградите са страхотни – таблет, фитнес гривни и уеб камери.\nKrassiPlay се провежда от 29 октомври до 18 ноември във Фейсбук.\nПовече информация за конкурса можете да видите на: https://www.facebook.com/krassi.bg/.\nРазкажете ни вашата история с „Краси”, как готвите, как се забавлявате, как създавате вашите вкусни моменти с майонеза „Краси”?\nВъв видеото задължително трябва да присъства опаковката на използвания продукт на Фабрика за майонеза „Краси”.\nВсеки участник може да публикува неограничен брой видеа, в които показва как се забавлява или приготвя ястия с майонеза „Краси” и да участва за една от обявените награди. Колкото повече са участията на един потребител с различни видеа, толкова повече се увеличава шансът му да спечели награда, като участва в тегленето на наградите с всяка отделна своя видеорецепта.\nПуснете своя забавен видеоклип с майонеза „Краси” от 29 октомври до 18 ноември, във Фейсбук, забавлявайте се и печелете награди с KrassiPlay.\nОспорвана битка излъчи победителите за купа „Краси” на конния турнир в с. Царацово\nИзключителна битка се проведе и в трите категории за купа „Краси”, която продължи в лошо време и дъжд, но това не разколеба нито състезателите, нито публиката.\nПри децата голямата награда спечели Милко Кочев, 2-ро място спечели Ая Митева, а 3-тото място беше за Ася Петрова. Баражите определиха най-добрите в другите две категории.\nПри юношите победата заслужи Християн Петров, следван от Ясна Средкова и Петко Домусчиев. При 5-годишни и по-възрастни коне и аматьори, приза на „Краси” грабна Светлин Иванов, а веднага след него се наредиха Марио Делянски и Антон Дацински.\nПоследният уикенд на септември се превърна в истински празник за всички любители на конния спорт. Зрелищно шоу и техника показаха жокеи и коне, за радост на повече от хиляда зрители.\nКЛАСИРАНЕ ЗА КУПА „КРАСИ”\nI място – Милко Кочев\nII място – Ая Митева\nIII място – Ася Петрова\nI място – Християн Петров\nII място – Ясна Средкова\nIII място – Петко Домусчиев\n5-ГОДИШНИ И ПО-ВЪЗРАСТНИ КОНЕ И АМАТЬОРИ\nI място – Светлин Иванов\nII място – Марио Делянски\nIII място – Антон Дацински\nКупа „Краси” за най-добрите в конния спорт\nКонната база в с. Царацово ще е домакин на турнира по прескачане на препятствия за купа „Краси“ на 29-30 септември. В близо 200 старта на ден ще се реши битката за най-добрите ездачи. Призьорите ще си поделят награден фонд от 16 700 лева, който е невиждан за този аристократичен спорт.\nСобственикът на Фабрика за майонеза „Краси”, Димитър Консулов, подчерта, че конете и ездата учат всички на истинска любов, трудолюбие чрез грижи, отдаденост, коректно отношение и най-вече на активност сред природата.\nСтопанинът на конната база в с. Царацово, г-н Димитър Ангелчев, благодари на г-н Консулов за всички положени усилия състезанието да се превърне в конкурентно и чакано от мнозина.\nКонният спорт е единственият, в който мъжете и жените се състезават заедно и се конкурират. Тандемът между човек и кон е най-важното нещо, което обаче се постига много трудно. Може жокеят да е страхотен, но ако конят не е – то резултати няма да има.\nЛидерът на пазара у нас, „Краси” популярна като „Най-добрата майонеза” пожелава успех на всички участници в надпреварата и осигурява наградите за най-добрите в състезанието!\nПобедителката в юбилейния кулинарен конкурс на „Краси” отиде на Балеарските острови, в родината на божествения сос известен като майонеза\nВесела Стоицев стана победител в 10 -тото издание на традиционния кулинарен конкурс на майонеза „Краси” и спечели почивка за двама на остров Менорка.\nГолямата награда заслужи нейната рецепта – Парфе от тиквен мус и „Краси”.\nМастити кулинари, сред които най-мултифункционалният готвач в България – реалити звездата и тв водещ Лео Бианки, кулинарният експерт от световна величина Георги Бойковски, Даниела Авджиева, мениджър на Фабрика за майонеза „Краси” и победителката в Мастър шеф – Божана Кацарова, бяха категорични в избора си голямата награда да отиде при Весела Стоицев. Г-жа Стоицев пътува през м. юли до Балеарските острови и се наслади на прекрасната Менорка.


За обезценените ценности -\nЗа обезценените ценности\nпубликувано на 17.09.20 в 20:23\nВ деня, в който почитаме християнските добродетели, вечерното предаване на Радио Шумен ви поставя въпроса: Кои ценности подменихме или обезценихме? Защо духовното губи битката с материалното? Защо някои добродетели станаха демоде? В късната рубрика ще ви срещнем с едно талантлива млада дама от Разград - Патриция Колева ще ни разкаже за новата си песен "Да дишам без теб" и за новата семейна книга с рецепти от старите тефтери на дядо. В началото пък ще ви питаме кои важни въпроси трябва да решим с референдум, след като се даде карт бланш за това с промени с Изборния кодекс. Бъдете с нас веднага след новините в 21 часа.\nС програма „Днес“ в следобеда на 22 октомври\nКога и къде ще бъдат поставяни безплатните противогрипните ваксини за възрастните хора в Шумен? Защо се промениха критерии за отпускане на стипендии в част от шуменските училища? Какви решения взе общинският съвет в Русе по време на октомврийската си сесия? Задава ли се краят на САЩ и как се гласува за президент по пощата? Телефонно интервю с русенката..


ЕС одобри споразумение с Великобритания за риболова\n11.06.2021 - 14:24 /Редактирана: 11.06.2021 - 14:26/\nЕвропейският съвет одобри споразумение между ЕС и Обединеното кралство относно възможностите за риболов. Това се казва в изявление на Европейския съвет, цитирано от ТАСС.\n„Днес Европейският съвет одобри споразумение между Европейския съюз и Обединеното кралство относно възможностите за риболов за 2021 г. и за дълбоководните запаси за 2021 и 2022 г.“, се казва в съобщението.\nВ същото време се посочва, че документът е резултат от няколко кръга консултации между ЕС и Обединеното кралство, проведени през последните пет месеца.\nТова споразумение, както беше отбелязано в Европейския съвет, осигурява устойчиво управление на морските ресурси и гарантира стабилност за двете страни в областта на риболова. Освен това създава основа за бъдещи преговори с Обединеното кралство относно възможностите за риболов. След като бъде одобрено от Европейския съвет, споразумението ще бъде включено в законодателството на ЕС. Предвижда се също така да се създаде специален комитет по рибарството, който да завърши някои нерешени въпроси, включително обмена на квоти.\nПреговорите между Лондон и Брюксел относно условията на това търговско споразумение бяха спрени за няколко месеца. Основните разногласия между страните бяха породени от риболовния режим: Великобритания искаше да запази суверенитета си върху редица риболовни зони, Европа се стреми да запази правото на промишлен риболов в тези зони за рибарите от няколко държави в ЕС. Страните успяха да постигнат компромис: през следващите пет години и половина правилата за риболов ще останат непроменени, след което ще започне поетапно намаляване на квотите за достъп на риболовния флот на ЕС до икономическата зона на Обединеното кралство. /БГНЕС, ТАСС


Кой мениджър е заработил най-много за 2014 година | Varchev Finance\nКой мениджър е заработил най-много за 2014 година\nЕто и десетте мениджъри, добавили най-голяма сума към текущото си състояние за миналата година:\n10) Чейс Колмън: 380 милиона долара\nТой е един от най-динамичните и ориентиран към нови алтернативи мениджъри. Управлява Tiger Global Management с активи от 16 милиарда долара. За 2014 година фондът отбелязва възвръщаемост от 17%\n9) Дейвид Шоу: 400 милиона долара\nКомпютърният специалист, използващ математични методи управлява фонда D.E. Shaw & Co., който е основан през 1988 година, а в момента е с активи от над 34 милиарда.\n8) Андреас Халворсен: 550 милиона долара\nБившия мениджър на Tiger Cub и основател на Viking Global Investors, през 1999, е направил 13.4% възвръщаемост за своя фонд, като в момента фонда управлява около 30 милиарда долара в активи.\n7) Лари Робинс: 600 милиона долара\nОснователят и CEO на Glenview Capital Management е и с една от най-големите печалби за 2014 година. Неговия фонд отбелязва 25% възвръщаемост, след залозите на акции, като HCA Holding и Tenet Healthcare, които пък са добре повлияни от т.н Oбамакеър.\n6) Джейм Саймънс: 1.1 милиарда долара\nПрез 2010 година той напусна Renaissance Technologies, но на 76, Саймънс продължава да играе водеща роля в компанията. Това му носи и печалбата от 1.1 милиарда за предходната година.\n5) Кен Грифин: 1.1 милиарда долара\nФондът на Грифин, Citadel LLC, продължава да се представя изключително добре, като възвръщаемостта, която направи за 2014 е 18%, след всички данъци. Грифин, който започва да търгува в Харвард, основава Citadel през 1990 година с активи от 4 милиона, днес обаче, активите които управлява фонда са над 24 милиарда долара.\n4) Уилиам Акмън: 1.15 милиарда долара\nНеговия Pershing Squere Capital Managemet, с активи от 18 милиарда долара отчете възвръщаемост от 37.2%, което е и най-добро представяне на Акмън от няколко години насам.\n3) Джордж Сорос: 1.2 милиарда долара\nЕдва ли за някого това е изненада, тъй като Сорос постави своя фонд в рамките на постоянна добра възвръщаемост. За 2013 година Сорос отбеляза печалбва от 4 млрд. долара. За 2014 възвръщаемостта, която неговия фонд Soros Fund Management отбеляза е около 8%.\n2) Рей Далио: 1.25 милиарда долара\nРей Далио е основател на най-големия хедж фонд в света, Bridgewater Associates, който управлява 157 милиарда долара. Възвръщаемостта, която фонда отбеляза за 2014 е 3.6%\n1) Стив Коен: 1.3 милиарда долара\nЕдин от най-успешните хедж фонд мениджъри за всички времена, Стив Коен може да се наложи да закрие своя фонд SACCapital, след като беше признат за виновен за злоупотреба с външно-търговски такси. Въпреки това Коен е заработил най-голяма печалба от всички мениджъри за 2014 година.